recursal/SuperWikiNEXT-32B huggingface dataset:
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Լորետա Հայրապետյան** (1911, Թեհրան, Իրան - մարտի 29, 1998(1998-03-29), Վիեննա, Ավստրիա), թատրոնի իրանահայ դերասանուհի։

Աբդոլհոսեյն Նուշինի կինը։

Կենսագրություն
--------------

Լորետա Հայրապետյանը ծնվել է 1911 թվականին Թեհրանում։ Ավարտել է Մոսկվայի պետական համալսարանի թատերական ֆակուլտետը։ Թատրոնում հանդես է եկել 1935 թվականին «Օթելլո» ներկայացմամբ։ 15 տարեկան հասակում խաղացել է Սաթենիկ Աղաբաբյանի բեմադրած ներկայացման մեջ։ Պրոֆեսիոնալ դերասանական գործունեությունը սկսել է Հայկ Գարագաշի օգնությամբ։ Մահմուդ Զահերեդդինի թատերախմբում խաղացել է մի շարք ներկայացումներում։

1952 թվականին Հայրապետյանը մեկնել է Ֆրանսիա, ապա` Մոսկվա, 1962 թվականին վերադարձել է Իրան, «Քյասրաի» թատրոնում բեմադրել է և հանդես է եկել «Անմեղ մեղավորներ», «Գիշերային արկած», «Կատուն շիկացած տանիքում» պիեսներում։

Լորետա Հայրապետյանի թատերական գործունեության 50-ամյա տարելիցին Թեհրանում բացվել է «Խաչմերուկ» թատերասրահը։

1983 թվականին Հայրապետյանը մեկնել է Վիեննա, որտեղ էլ մահացել է 1998 թվականին։

Ներկայացումներ
--------------

* «Ամուսնություն իտալական ձևով»
* «Էդիպ արքան»
* «Էժենի Գրանդե»
* «Տիկին Վայնդերմիրի հովհարը»
* «Կապույտ թռչուն»
* «Մետաքսյա շապիկ»
* «Վենետիկցի վաճառականը»
* «Տոպազ»
* «Գազի ճրագ»
* «Երկու դահլիճ»
* «Վոշմգիրի ճակատագիրը»
* «Կարմիր շինելով»
* «Անմեղ մեղավորներ»
* «Վելպեն»
* «Սերն ու պատահականությունը»
* «Հարցաքննող մարդիկ»

Ֆիլմեր
------

* «Մահապատժի գիշեր»
* «Այրող զգացում»
* «Ժխոր»
* «Երջանկաբեր բազեն»
* «Դիվային ձորի գաղտնիքները»
* «Ազնվականների հետ»

Հեռուստասերիալ
--------------

* «Խոսրով Միրզա 2-րդ», 1977

Ծանոթագրություններ
------------------

1. ↑  «Իրանում 100 առաջատար կանանցից 12-ը ազգությամբ հայ են. BBC». *www.civilnet.am*. Վերցված է 2017 թ․ հունիսի 17-ին.
2. 1 2 3  Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Բարսղիշեն** կամ **Բարսեղաշեն** գյուղը գտնվում է Լև գետի ձախակողմյան մի փոքր վտակի հարավային մասում, ծովի մակերևույթից 1650-1740 բարձրության վրա, իսկ Յանշաղ գյուղից հեռավորությունը 2 կիլոմետր է դեպի հարավ-արևելք։

Պատմություն
-----------

Գյուղի մասին միակ արձանագրությունը գտնվել է Դադիվանքի 1763 թվականի կալվածացուցակում։ XIX դարի վերջերին գյուղում բնակություն են հաստատել քոլանեցի քրդերը և փոփոխելով գյուղի անվանումը այն կոչել են Բաղրսաղ։

Գյուղի տարածքում պահպանվել են Թալա և Ղամշլի գյուղատեղիները, առաջին գյուղը 2 կիլոմետր հարավ, իսկ մյուսը` Լև գետի հովտում, աջ ափին։ Ղամշլի գյուղատեղում մի քանի քանդված շենքերի պատերի մեջ գտնվել են շատ խաչքարեր, սրբատաշ քարեր և եկեղեցու բարավորի արձանագիր քարեր։ Հիմնականում այստեղ բնակված խաշնարածները քանդել են հայոց եկեղեցիները և գերեզմանատները և իրենց համար դրանց բեկորներով տներ կառուցել։ Շատ հավանական է, որ այստեղ պահպանված այլ արձանագիր խաչքարեր պատկանել են այստեղի եկեղեցուն։ Ղամշլիից 1,5 կիլոմետր Լև գետի հոսանքն ի վեր կա մի հին կամուրջ` «Շահ» անունով, որը շատ անգամներ նորոգվել է, իսկ գյուղի հարավային ծայրում կար մի ուրիշ կամուրջ, որը մինչև 1980-ական թվականները դեռ գոյություն ուներ բայց քանդվել է գետի վարարումներց մեկի ժամանակ։

Եկեղեցիներ և խաչքարեր
---------------------

Բարսիղաշեն և Ղամշլի գյուղերի միջև մի գեղատեսիլ բլրի վրա պահպանվել են փոքրիկ եկեղեցու պատերը։ Շենքի ծածկը և պատերի վերնամասերը քանդված են, իսկ մուտքը բացված է արևմտյան կողմից։ Կառուցված է անտաշ քարով և կրաշաղախով։ Եկեղեցու երեսապատի վրա քարերի մեծամասնությունը պատված են փոքրիկ խաչերով։ Այստեղ պահպանվել են երկու համառոտ արձանագրություն` մեկը արևմտյան, մյուսը` հարավային ճակատներին։ Համաձայն արձանագրություններից մեկի` եկեղեցին կառուցել է Արզու Խաթունը։ Եկեղեցին ներսից սվաղված է։ Եկեղեցու խորանը ուղանկյունաձև է, իսկ արտաքին չափերն են` 5,68x4,22 մ։ Եկեղեցու շուրջը կա մի փոքրիկ գերեզմանոց, որտեղ կան մշակված գերեզմանաքարեր։ Այս գերեզմանաքարերը թվագրվում են XIII-XIV դարերով։ Դրանից 1 կիլոմետր հարավ-արևելք պահպանվում է մի այլ փոքրիկ եկեղեցի, որից կանգուն են միայն պատերը։ Այստեղ կան նաև մի քանի գեղեցիկ խաչքարեր։ Եկեղեցու երեսապատի խաչազարդ քարերից մեկը պահպանվում է Ղամշլի գյուղատեղում։

Ծանոթագրություններ
------------------

1. ↑  «Ջամբռ», էջ 283
2. 1 2  «Ս. Կարապետյան, «Հայ մշակույթի հուշարձանները Խորհրդային Ադրբեջանին բռնակցված շրջաններում»» (PDF). Արխիվացված է օրիգինալից (PDF) 2019 թ․ հուլիսի 2-ին. Վերցված է 2017 թ․ դեկտեմբերի 25-ին.
*Վիքիպեդիայում կան հոդվածներ Ղարիբյան ազգանունով այլ մարդկանց մասին։*

**Տաթև (Հովհաննես) արքեպիսկոպոս Ղարիբյան**  (ապրիլի 15, 1937(1937-04-15) - նոյեմբերի 26, 2014(2014-11-26), Սան Պաուլո, Բրազիլիա), Մայր Աթոռ Սուրբ Էջմիածնի երիցագույն միաբան, Բրազիլիայի հայոց թեմի առաջնորդ (1980-2013 թթ.)։

Կենսագրություն
--------------

Տաթև արքեպիսկոպոս Ղարիբյանը նախնական կրթությունն ստացել է Հալեպի Վարդանանց վարժարանում՝ Հիսուսյան հայրերի մոտ։ 1952 թվականին ավարտելով ուսումը՝ շարունակել է զբաղվել ինքնակրթությամբ, սովորել է Երուսաղեմի ժառանգավորաց վարժարանում, որի ընծայարանն ավարտել է 1963 թվականին։ 1963 թվականի հուլիսի 21-ին ձեռամբ Երուսաղեմի Պատրիարք Տ. Եղիշե արքեպիսկոպոս Տերտերյանի ձեռնադրվել է կուսակրոն քահանա՝ համալրելով Երուսաղեմի Սրբոց Հակոբյանց միաբանության շարքերը։
1963-1966 թթ. վարել է Ժառանգավորաց վարժարանի և ընծայարանի փոխտեսչի պաշտոնը։ 1966 թվականին ստացել է մասնավոր վարդապետության աստիճան և Հարավային Ամերիկայի հայրապետական պատվիրակ Տ. Բաբկեն արքեպիսկոպոս Ազատյանի հրավերով մեկնել է Արգենտինա։ 1966-1980 թթ. ծառայել է Արգենտինայում որպես Կորդոբայի հայ համայնքի հոգևոր հովիվ։ 1975 թվականին ստացել է ծայրագույն վարդապետության աստիճան ձեռամբ Տ. Բաբկեն արքեպիսկոպոս Ապատյանի, 1980 թվականին ընտրվել է Բրազիլիայի հայոց թեմի առաջնորդ։ 1984 թվականի հոկտեմբերի 14-ին ձեռամբ Վազգեն Ա Ամենայն Հայոց Կաթողիկոսի ձեռնադրվել և օծվել է եպիսկոպոս։ 1993 թվականի հունվարին նրան շնորհվել է Արքության պատիվ։

Տաթև արքեպիսկոպոս Ղարիբյանի պաշտոնավարության ընթացքում ստեղծվել են բրազիլահայ գաղութի պաշտոնաթերթը, «Արևագալ» պատանիների երգչախումբը և եկեղեցու նոր դպրաց դասը, նորոգվել է եկեղեցին, կառուցվել «Սահակ-Մեսրոպ» վարժարանի նոր շենքը, որի հայերեն բաժնի տնօրինությունը վարել է մինչև իր պաշտոնավարության վերջը։

Պարգևներ
--------

* Հայաստանյայց Առաքելական Սուրբ Եկեղեցու «Սուրբ Ներսես Շնորհալի» պատվո բարձր շքանշան, Գարեգին Բ Ամենայն Հայոց Կաթողիկոսի կողմից քահանայագործության հիսնամյա հոբելյանի առիթով, 2013 թ.
* Սան Պաուլոյի համալսարանի պատվավոր դիպլոմ

Ծանոթագրություններ
------------------

1. ↑  Մահազդ. Ի Տեր հանգչեց Տ. Տաթև արքեպիսկոպոս Ղարիբյանը
2. ↑  His Eminece Archbishop Tatev Gharibyan Enters Eternal Rest(չաշխատող հղում)
**Խաղողենու թրիպս** (լատին․՝ Drepanothrips reuteri U.), վնասատու միջատ։

Նկարագրություն
--------------

Երկարությունը՝ 1,25–1,5 մմ, ձուն սպիտակ՝ 0,1 մմ տրամագծով։ Ձմեռում են հիմնականում հասունները և մասամբ՝ վերջին հասակի թրթուրները՝ վազի բնի կեղևի տակ։ Գարնանը միջատը սնվում է տերևների ստորին կողմում՝ ծծելով նրա բջջահյութը, վնասում աճման կոնին մոտիկ մատղաշ տերևները։ Վնասված տեղի բջիջների մահվան հետևանքով ջղերի ուղղությամբ առաջանում են շագանակագույն կետեր։ Վնասված տերևները հետագայում կուչ են գալիս և տեղտեղ պատռվում։ Վեգետացիայի ընթացքում սաստիկ վարակված տերևները չորանում են։ Ձվադրում են (ընդմիջումներով) տերևի վերնամաշկի մեջ։ Մեկ օրում էգը դնում է 3–20 ձու, իսկ կյանքի ընթացքում՝ 50–60։ Ձվի զարգացումը գարնանը և աշնանը տևում է 6–10 օր, իսկ ամռանը՝ 4–6 օր։ Ձվից դուրս եկած թրթուրները շատ փոքր են։ Դրանք 4 անգամ մաշկափոխվելով՝ 1-ին և 2-րդ նիմֆայի փուլերն անցնելուց հետո դառնում են թևավոր հասուն թրիպսներ, որոնք մայիսի վերջերից կատարում են միգրացիա, իսկ հունիսի վերջերին՝ վերադառնում։ Հասուն միջատները խաղողի վազի տերևների վրա մեծ քանակությամբ լինում են գարնանը, երբ դուրս են գալիս առաջին տերևները։ Ձմեռում են հիմնականում բեղմնավորված էգերը և քիչ քանակությամբ՝ վերջին հասակի թրթուրները։

Տարածվածություն
---------------

Տարածված է այգեգործական շատ երկրներում, Հայաստանում՝ բոլոր այգեգործական շրջաններում։ Միջատը տարվա ընթացքում տալիս է 6 սերունդ։

Պայքարի միջոցառումներ
---------------------

Սրսկումներ՝ միջատասպաններով։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Նարեկ Սերոբյան** (ապրիլ 9, 2001, Երևան - հոկտեմբեր 13, 2020, Հադրութ), Արցախի պաշտպանության բանակի զինծառայող, Արցախյան քառասունչորսօրյա պատերազմի մասնակից, Արցախի «Մարտական ծառայության» մեդալակիր, Հայերեն Վիքիպեդիայի խմբագիր։

Կենսագրություն
--------------

### Կյանք և ուսում

Ծնվել է 2001 թվականի ապրիլի 9-ին Երևանում՝ Արմեն Սերոբյանի և Ռայա Սերոբյանի ընտանիքում։

2007 թվականին ընդունվել է Րաֆֆու անվան թիվ 36 հիմնական դպրոցը։ 2019 թվականին ավարտել է Մանուել Քաջունու թիվ 54 ավագ դպրոցը։

2019 թվականին ընդունվել է Երևանի պետական համալսարանի ինֆորմատիկա և կիրառական մաթեմատիկայի ֆակուլտետ և անմիջապես զորակոչվել ԱՀ ՊԲ։

### Զինվորական ծառայություն

Նարեկ Սերոբյանը զորակոչվել է բանակ 2019 թվականի հուլիսի 1-ին Նոր Նորքի թիվ 3 զինկոմիսարիատից։

Ծառայության անցել է Գյումրիի հակատանկային ուսումնական զորամասում, այնուհետև՝ Արցախի Հանրապետության Պաշտպանության բանակում՝ Հադրութի զորամասում։

### Արցախյան պատերազմ

Սեպտեմբերի 27-ին՝ առավոտյան 7:00-ի շրջակայքում, երբ սկսվել է պատերազմը, Նարեկը եղել է սահմանին՝ խրամատում։ 16 օր Վարանդայի (Ֆիզուլի) առաջնագծում համառ պայքար է մղել թշնամու դեմ, օգնել դուրս բերել վիրավոր ընկերներին, կատարել բարդ մարտական խնդիրներ և հոկտեմբերի 13-ին թշնամու ԱԹՍ հարվածից ծանր բեկորային վիրավորում ստացել կրծքավանդակի հատվածում։ Հոսպիտալ տեղափոխելու ճանապարհին Նարեկ Սերոբյանը կնքել է իր մահկանացուն։ 

### Պարգևներ

2021 թվականի փետրվարի 18-ին Նարեկ Արմենի Սերոբյանը ԱՀ նախագահ Արայիկ Հարությունյանի հրամանագրով պարգևատրվել է «Մարտական ծառայություն» մեդալով։

### Հուղարկավորություն

Հուղարկավորությունը տեղի է ունեցել Եռաբլուր զինվորական պանթեոնում նոյեմբերի 16-ին։

Ծանոթագրություններ
------------------

1. ↑  «5 տարեկան Նարեկը, լսելով՝ ինչպես է Մասիս սարը մնացել թուրքերին՝ ասաց, որ Մասիսը Հայաստան է բերելու։ Հարցին՝ ոնց ես մեծ սարը հայրենիք բերելու , ասաց... Արցախում զո հված Նարեկ Սերոբյանի մասին». *NEWS FROM MEDIABLOG* (ռուսերեն). 2021 թ․ հունվարի 22. Վերցված է 2021 թ․ օգոստոսի 19-ին.
2. ↑  «Մասիս սարը Հայաստան եմ բերելու․․․ Պետք է ապրես ներկայով, տվյալ օրով․ ոչ ոք չգիտի, թե ինչ է պատրաստել կյանքը իր համար վաղը՝ ասում էր Նարեկը». *Info Armenia*. 8 Հունվարի, 2021.
**Կոսցյուշկո** (*Kosciuszko National Park*), Ավստրալիայի Նոր Հարավային Ուելսի ամենախոշոր ազգային պարկը։ Ազգային պարկը հանդիսանում է Ավստրալիական Ալպերի մի մասը և իր անվանումն ստացել է համանուն սարի անվանումից, որն Ավստրալիայի ամենաբարձր գագաթն է և տեղակայված է պարկի տարածքում։ Անգլերեն արտասանվում է **Կոզի-օսկո** *(ˈkɔziˌɔskoʊ)*:

1977 թվականից պարկի տարածքի մեծ մասը ներառված է Կենսոլորտային տարածքների համաշխարհային ցանցի մեջ։ 1996 թվականին պարկի տարածքում տեղակայված Բլու Լեյք լիճը ներառվեց ջրաճահճային հողահանդերի ցանկի մեջ, որոնք պահպանվում են Ռամսարի կոնվենցիայով։ 2008 թվականին Կոսցյուշկո ազգային պարկը, Ավստրալիական Ալպերում պահպանվող մյուս տարածքների հետ միասին, ներառվեց Ավստրալիայի մշակութային ժառանգության ցանկի մեջ։

Ֆիզիկաաշխարհագրական բնութագիր
-----------------------------

Ազգային պարկը տեղակայված է նահանգի արևելքում և սահմանակցում է Վիկտորիա նահանգում գտնվող Նումանջի ազգային պարկի հետ։ Այն հանդիսանում է Նոր Հարավային Ուելսի և Ավստրալիական Ալպերի ամենախոշոր ազգային պարկը։ Ազգային պարկի տարածքում տեղակայված Կոսցյուշկո լեռան բարձրությունը հասնում է 2228 մետրի։ Ծովի մակերևույթից ունեցած բարձրությունը տատանվում է 213 մետրից մինչ այդ նշագրումը։

Ազգային պարկի տարածքից են սկիզբ առնում շրջանի խոշորագույն գետերը՝ Սնոուի-Ռիվերը, Մուրեյը և Մառամբիջին։ Բացի այդ, ազգային պարկի տարածքում տեղակայված են սառցադաշտային ծագման այնպիսի լճեր, ինչպիսիք են՝ Բլու Լեյքը, Ալբինան և Հեդլի-Թարնը։ Բլու Լեյք լիճը հանդիսանում է Ավստրալիայի 4 լճերից մեկը, որը տեղակայված է կարի հիմքում։

Կենսոլորտային ռեզերվատն զբաղեցնում է ազգային պարկի գրեթե ամբողջ մակերեսը՝ 6255,25 կմ²։

Ֆլորա և ֆաունա
--------------

Ազգային պարկի տարածքում տեղակայված է վայրի բնության 6 գոտի՝ *Byadbo*, Pilot, *Jagungal*, *Bogong Peaks*, *Goobarragandra* և *Bimberi*: Դրանց ընդհանուր մակերեսը կազմում է մոտ 3000 կմ²։ Այս աճում են հազվագյուտ տեսակներ, այդ թվում՝ էնդեմիկներ։

Ազգային պարկի տարածքում ազվադեպ հանդիպող կենդանիներից են՝ *Burramys parvus*-ը, որը մինչև 1966 թվականը համարվում էր անհետացած, ինչպես նաև *Pseudophryne corroboree*-ը։

Զբոսաշրջություն
---------------

Կոսցյուշկո ազգային պարկը հանդիսանում է Ավստրալիայի ամենահայտնի ազգային պարկերից մեկը, այն ամեն տարի այցելում է 3 միլիոնից ավելի զբոսաշրջիկ։ Նոր Հարավային Ուելսի լեռնադահուկային բոլոր առողջարանները տեղակայված են ազգային պարկի տարածքում։

Ծանոթագրություններ
------------------

1. 1 2
2. 1 2 3 4  Geographical Names Register
3. 1 2
4. 1 2 3 4  «KOSCIUSZKO» (անգլերեն). ՅՈՒՆԵՍԿՕ. Արխիվացված է օրիգինալից 2012 թ․ հուլիսի 15-ին. Վերցված է 2011 թ․ փետրվարի 11-ին.
5. 1 2  «Kosciuszko National Park: Ramsar Wetlands» (անգլերեն). Правительство Австралии. Արխիվացված է օրիգինալից 2012 թ․ հուլիսի 15-ին. Վերցված է 2011 թ․ փետրվարի 11-ին.
6. ↑  «Australian Alps National Parks and Reserves» (անգլերեն). Правительство Нового Южного Уэльса. Արխիվացված է օրիգինալից 2012 թ․ հուլիսի 15-ին. Վերցված է 2011 թ․ փետրվարի 11-ին.
7. 1 2 3 4  «Kosciuszko National Park» (անգլերեն). Australian Alps National Parks. Արխիվացված է օրիգինալից 2012 թ․ հուլիսի 15-ին. Վերցված է 2011 թ․ փետրվարի 11-ին.
**Պաննա-կոտտա** (իտալ.՝ panna cotta «եփված սերուցք»), հյուսիսիտալական աղանդեր՝ պատրաստված սերուցքից, շաքարից, ժելատինից և վանիլինից։

Աղանդերի հայրենիքը իտալական Պիեմոնտն է։ Այս քաղցրավենիքի անունը իտալերենից բառացիորեն թարգմանած նշանակում է «եփված սերուցք», սակայն այն ավելի շատ սերուցքային պուդինգ կամ ուղղակի սերուցքային ժելե է, որին ավելացնում են տարբեր բաղադրիչներ։

Անուշեղենի պատրաստման համար սերուցքը շաքարի և վանիլինի հետ միասին տաքացնում են և 15 րոպե եփում են թույլ կրակի վրա։ Ստացված զանգվածին ավելացնում են ժելատին, այնուհետև խառնուրդը լցնում են հատուկ տարրաների մեջ, իսկ սառչելուց հետո դրանք հանում են տարրաներից և դնում ափսեների մեջ։ Պաննա-կոտտան մատուցում են փոքր չափաբաժիններով՝ մրգային թանձրուկներով, մրգերի կամ հատապտուղների, նաև շոկոլադե կամ կարամելային թանձրուկներով։ Ավանդական պաննա-կոտտան ունի սպիտակ գույն։

Պատմություն
-----------

Հնում այս ուտեստում ժելատինի փոխարեն օգտագործում էին եփված ձկան ոսկորներ և շաքար չէին ավելացնում, քանի որ այն բավականին թանկ էր։

Այս ուտստին համանման այլ ուտեստներ կարելի է գտնել Հունաստանում, Ֆրանսիայում և Ֆինլանդիայում։ Օրինակ, բավարիական կրեմը՝ պատրաստված կաթից և սերուցքից, որին ավելացնում են ժելատին, և որը ըստ իր բաղադրության շատ նման է պաննա-կոտտային։ Բլանմանժեն նույնպես սառը աղանդեր է, որը պատրաստում են ժելատինից կամ եփված ձկան ոսկորերից, երբեմն նաև կրախմալից։

Մատուցում
---------

Պաննա-կոտտան հաճախ մատուցում են հատապտուղների հետ կամ կարամելային կամ շոկոլադե թանձրուկով։ Նաև կարելի է վրան լցնել մրգեր կամ լիկյոր։

Տես նաև
-------

* Բլանմանժե
* Ժելատին

Ծանոթագրություններ
------------------

1. ↑  «Panna cotta». Արխիվացված օրիգինալից 2012 թ․ նոյեմբերի 26-ին. Վերցված է 2012 թ․ դեկտեմբերի 15-ին.
2. ↑  Рanna Сotta Արխիվացված 2012-04-01 Wayback Machine (ссылка не действительна)
3. ↑  «Sahniges Panna Cotta mit frischen Früchten » affektblog.de». *affektblog.de* (գերմաներեն). 2019 թ․ հուլիսի 2. Արխիվացված օրիգինալից 2020 թ․ սեպտեմբերի 26-ին. Վերցված է 2020 թ․ օգոստոսի 31-ին.
4. ↑  *Luigi Carnacina, Luigi Veronelli* "Panna Cotta" // *La Cucina Rustica Regionale*. — 1977.
Մարշալ Էդվարդ-Ռիձ Սմիգլին՝ *Մարտնչող Լեհաստանի ճամբար* շարժման քաղաքական առաջնորդը
**Մարտնչող Լեհաստանի ճամբար** (լեհերեն՝ **Obóz Polski Walczącej**, **OPW**), Երկրորդ համաշխարհային պատերազմի տարիներին լեհական Դիմադրության շարժման բաղկացուցիչ մասը կազմած համեմատաբար ոչ մեծ շարժում՝ ուղղված գերմանական զավթիչների դեմ։ Գործել է 1942-ից մինչև 1944 թվականը։ Ղեկավար կենտրոնը գտնվել է Վարշավայում։ Անդամների մեծ մասը պատկանել է *Sanacja* շարժման մասը հանդիսացած *Obóz Zjednoczenia Narodowego* (*Ազգային միասնության ճամբար* կամ *Ozon*)կուսակցությանը։ *Մարտնչող Լեհաստանի ճամբար* շարժման գլխավոր կազմակերպիչներից էին մարշալ Էդվարդ Ռիձ-Սմիգլին և Յուլիան Պիասեցկին (վերջինս դարձել է շարժման առաջնորդը)։ 1943 թվականին շարժումը ընդգրկվել է *Armia Krajowa*-ի (*Հայրենի բանակի*) կազմի մեջ, 1944-ին միաձուլվել *Konwent Organizacji Niepodległościowych*-ին (*Անկախության կազմակերպությունների խորհուրդ*), որը 1945 թվականի հունվարին լուծարվել է։

*Մարտնչող Լեհաստանի ճամբար* շարժման գլխավոր տպագիր օրգաններն էին «*Państwo Polskie*» («*Լեհական պետություն*»), «*Polska*» և «*Przegld Polityczny*» թերթերը։

Գրականություն
-------------

* J. C. Malinowski, Piłsudczykowski Obóz Polski Walczącej (1940–1945). Zarys struktury i działalności, „Czasy Nowożytne", t. 9, 2000, s. 152
* (Լեհերեն) OBÓZ POLSKI WALCZĄCEJ on Encyklopedia Interia
* Biography of Edward Rydz-Śmigły

Ծանոթագրություններ
------------------

1. ↑
2. ↑  «Archived copy». Արխիվացված է օրիգինալից 2007 թ․ սեպտեմբերի 28-ին. Վերցված է 2006 թ․ սեպտեմբերի 21-ին.`{{cite web}}`: CS1 սպաս․ արխիվը պատճենվել է որպես վերնագիր (link)
3. ↑  «Արխիվացված պատճենը». Արխիվացված է օրիգինալից 2007 թ․ մարտի 11-ին. Վերցված է 2020 թ․ սեպտեմբերի 22-ին.
4. ↑  {{|id = 4010527|tytuł=Zjednoczenie Organizacji Niepodległościowych|data dostępu=2017-07-12}}
5. ↑  Wirtualny Sztetl: Obóz Polski Walczącej (OPW)
**Արվեստագիտական հանդես,** Հայաստանի գիտությունների ազգային ակադեմիային կից «Գիտություն» հրատարակչության կողմից հրատարակվող մասնագիտական հանդես, հրատարակվում է 2019 թվականից։

Առաքելություն
-------------

Հանդեսի առաքելությունն է արվեստաբան-գիտնականների համատեղ ուժերով ու ջանքերով հաղորդել հայ ժողովրդի արվեստի և ճարտարապետության ուսումնասիրության աշխատանքներին, նպաստել արվեստագիտության հետագա զարգացմանն ու վերելքին, արվեստագիտության հանգուցային հարցերի անաչառ և սկզբունքային լուսաբանմանը։
Հանդեսը լայնորեն լուսաբանում է Հայաստանի Հանրապետության արվեստագիտական և մշակութային նվաճումները, ինչպես նաև հայ ժողովրդի մշակութային կապերը մյուս ժողովուրդների հետ։

Խմբագրական խորհուրդ
-------------------

Գլխավոր խմբագիրն է Աննա Գրիգորի Ասատրյանը, պատասխանատու քարտուղարը՝ Մարգարիտա Արսենի Քամալյանը։

### Հայաստանից

1. Արարատ Վլադիմիրի Աղասյան
2. Մուրադ Մարգարի Հասրաթյան
3. Հենրիկ Վահանի Հովհաննիսյան
4. Յուրի Միքայելի Սուվարյան
5. Վիգեն Հովհաննեսի Ղազարյան

### Արտերկրից

1. Արմեն Յուրիի Ղազարյան (Ռուսաստան, Մոսկվա)
2. Ալեքսանդր Իվանի Չեպալով (Ուկրաինա, Կիև)
3. Րաֆֆի Իսպիրի Խարաջանյան (Լատվիա, Ռիգա)
4. Մովսես Սեդրակի Հերկելեան (Լիբանան, Բեյրութ)
5. Պատրիկ Զարեհի Տօնապետեան (Ֆրանսիա, Էքս-ան-Պրովանս)

Ծանոթագրություններ
------------------

1. ↑  «ՀՀ ԳԱԱ Արվեստի ինստիտուտ». *www.arts.sci.am*. Վերցված է 2022 թ․ հոկտեմբերի 21-ին.
2. ↑  «Journal of Art Studies». *www.flib.sci.am*. Վերցված է 2022 թ․ հոկտեմբերի 21-ին.
**Կիբօրգ 2։ Ապակե ստվեր** (անգլ.՝  Cyborg 2: Glass Shadow ), ֆանտաստիկ մարտաֆիլմ կիբօրգների մասին։ Խորհուրդ չի տրվում դիտել 16 տարեկանից ցածր անձանց։

Սյուժե
------

2074 թվականին Երկիր մոլորակում իրար դեմ են դուրս եկել երկու խոշորագույն կազմակերպություններ։ Դրանք են՝ ճապոնական Քոբայաշի Էլեկտրոնիքսը և ամերիկյան Փինուիլ Ռոբոտիքսը։ Նրանք ցանկանում են կառավարել ծրագրային ապահովման և կիբօրգների արդյունաբերույունը։ Կիբօրգները փոխարինել են մարդկանց բոլոր բնագավառներում։ Մարդկանց ալգելվել է որևէ զգացմունք տածել դեպի կիբօրգները։ Ամերիկյան կազմակերպությունում ստեղծում են մի կիբօրգ, որը ունի գեղեցիկ կնոջ արտաքին, իսկ մարմնում կան պայթուցիկ հեղուկներ։ Նա ստեղծված էր, որպեսզի մեկնի ճապոնական ընկերություն փոխհամաձայնության համար, այնտեղ պայթի և իր հետ պայթեցնի նաև ընկերությունը։ Բայց գեղեցկուհի-կիբօրգով սկսում է հետաքրքրվել նրա կարատեի ուսուցիչը և պատմում է նրան ամբողջ ճշմարտությունը։

Դերերում
--------

| Դերասան/դերասանուհի | Կերպար |
| --- | --- |
| Էլայաս Կոտեաս | Կոլսոն «Կոլտ» Ռիքս |
| Անջելինա Ջոլի | Կազելլա «Կազ» Ռիզ |
| Էլլին Գերֆիլդ | Մարտին Դանն |
| Բիլլի Դրագո | Դեննի Բենչ |
| Ջեք Պելենս | Մերսի |
| Ռիք Յանգ | Բոբբի Լին |
| Տռեյսի Ուոլտեր | Վիլդ Քարդ |

Ծանոթագրություններ
------------------

1. 1 2
2. 1 2 3
3. 1 2 3 4 5

Արտաքին հղումներ
----------------

* Կիբօրգ 2(անգլ.) ֆիլմը Internet Movie Database կայքում
* Կիբօրգ 2(անգլ.) ֆիլմը Rotten Tomatoes կայքում
* «Կիբօրգ 2»(անգլ.) ֆիլմը allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Հովհաննես Առաքելի Նալբանդյան**  (Իոհաննես Ռոմանովիչ, սեպտեմբերի 15, 1871(1871-09-15), Սիմֆերոպոլ, Ռուսական կայսրություն - 1942, Տաշքենդ, Ուզբեկական ԽՍՀ, ԽՍՀՄ), հայ խորհրդային ջութակահար, մանկավարժ։ ՌԽՖՍՀ վաստակավոր արտիստ (1926), ՌԽՖՍՀ արվեստի վաստակավոր գործիչ (1937)։ ՌՍՖՍՀ արվեստի վաստակավոր գործիչ (1937)։

Կենսագրություն
--------------

1894 թվականին ավարտել է Պետերբուրգի կոնսերվատորիան (Լ․ Ս․ Աուերի դասարան), 1895 թվականին կատարելագործվել Բեռլինի Բարձրագույն երաժշտական դպրոցում (Յո․ Յոախիմի ղեկավարությամբ)։ 1895-1942 թվականներին դասավանդել է Պետերբուրգի (Լենինգրադի) կոնսերվատորիայում, սկզբում՝ որպես Լ․ Աուերի ընթերակա (Նալբանդյանի մոտ նախապատրաստական դասընթացներ են անցել Յաշա Հայֆեցը, Ե․ Ցիմբալիստը, Մ․ Պիաստրոն, Մ․ Էլմանը), 1903 թվականից՝ ինքնուրույն դասատու (աշակերտներից են Ի․ Լուկաշեսկին, Սրապյան եղբայրները և ուրիշներ), ղեկավարելով նաև կվարտետի դասարանը (1908 թվականից՝ պրոֆեսոր)։ Մանկավարժությանը զուգընթաց զբաղվել է համերգային գործունեությամբ։ Հանդես է եկել Պետերբուրգում, Մոսկվայում, Կիևում, Օդեսայում, Խարկովում, Ռիգայում, Թիֆլիսում, Բաքվում, 1911 թվականին և 1914 թվականին՝ Գերմանիայում, 1923 թվականին՝ Երևանում, Ալեքսանդրապոլում։

Նվագացանկն ընդգրկել է Յոհան Սեբաստյան Բախի, Լուդվիգ վան Բեթհովենի, Մոցարտի, Մենդելսոնի, Պագանինիի, Չայկովսկու, Գլազունովի, Ա․ Վլոտանի, Յու․ Կոնյուսի, Ալեքսանդր Սպենդիարյանի և սեփական («Արևելյան կապրիս», էտյուդ, քայլերգ և այլն) ստեղծագործությունները։

Նալբանդյանին են նվիրված Ս․ Լյապունովի ջութակի կոնցերտը, Յա․ Վիտոլի «Լատիշական ֆանտազիա»ն, Ալեքսանդր Սպենդիարյանի ջութակի և դաշնամուրի ռոմանսը, «Կանցոնետ»-ը։ Նալբանդյանի նվագը բնորոշվել է վառ հուզականությամբ, հախուռն էքսպրեսիայով։ Համերգներ է տվել նաև հայ ուսանողների, գաղթականների, երկրաշարժից տուժածների օգտին։ Իր կատարողական և մանկավարժական գործունեությամբ Նալբանդյանը շարունակել է աուերյան դպրոցի լավագույն ավանդույթները, կապող օղակ հանդիսացել ռուս և խորհրդային ջութակի դպրոցների միջև։ 1932, 1935, 1937 թվականներին եղել է Համամիութենական երաժշտական մրցույթների ժյուրիի անդամ։

Գրականություն
-------------

* Գևորգյան Գ. «Հովհաննես Նալբանդյան», Երևան, 1962։

Ծանոթագրություններ
------------------

1. 1 2  Հայաստանի գրադարանների համահավաք գրացուցակ

Արտաքին հղումներ
----------------

* Հովհաննես Նալբանդյան Արխիվացված 2022-01-22 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հովհաննես Նալբանդյան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | International Music Score Library Project · MusicBrainz |
|  |
| Բառարաններ և հանրագիտարաններ | Հայազգ · Հայազգ |
|  |
| Չափորոշչային վերահսկողություն | ՀԳՀԳ: 8799 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 150)։*  |
**Հարձակում Բոմակոյի հյուրանոցում**, զինված մարդկանց ահաբեկչական հարձակում 2015 թվականի նոյեմբերի 20-ին Մալիի մայրաքաղաքի Radisson հյուրանոցում։ Ըստ ԶԼՄ-ների տեղական ժամանակով 7:00-ին ահաբեկիչները գրոհով մտել են հյուրանոց և պատանդ են վերցրել 170 հոգի՝ 140 այցելու և 30 հոգի աշխատակազմից, զոհվել է է մոտավորապես 18 հոգի։ Պատանդ վերցված մարդկանցից մի մասին՝ մոտ 100 հոգու, ով կարողացել է Ղուրանից հատվածներ կարդալ, ահաբեկիչները բաց են թողել։

Հարձակման պատասխանատվությունը իր վրա է վերցրել Ալ Քաիդա ահաբեկչական կազմակերպության հետ կապված «Ալ Մուրաբիտուն» խմբակցությունը։

Ավելի ուշ՝ ըստ BBC-ի, պատանդները գրոհով ազատվել են։ Հատուկ ստորաբաժանումները հյուրանոցում պատանդների 27 դիակ են գտել։ Գործողության ընթացքում երեք ահաբեկիչ է զոհվել։

Դեպքերի ընթացքը
---------------

Ահաբեկիչները հյուրանոցին մոտեցել են դիվանագիտական մեքենաներով։ Հարձակվողները չճշտված տվյալներով 2-5 հոգի են եղել։ Վիրավորելով հյուրանոցի պահակին Ալահ աքբար գոչելով խուժել են հյուրանոց և պահանջել մարդկանց հավաքվել սպասասրահում։

Ահաբեկիչները պատանդների մի մասի հետ բարիկադավորվել են վերջին՝ յոթերորդ հարկում։ Մնացած պատանդները իրենց սենյակներում են մնացել։ Մալիի հատուկ ստորաբաժանումներին օգնության են ժամանել ֆրանսիացի և ամերիկացի ոստիկաններ։ Պատանդներին ազատելու գործողությունները տևել են մոտ 5 ժամ։

Ծանոթագրություններ
------------------

1. 1 2 3  Алина Сабитова, Александр Павлов, Кирилл Кривошеев (2015 թ․ նոյեմբերի 20). «В Radisson Hotel в столице Мали захвачены в заложники 170 человек». *Онлайн-трансляция*. Коммерсантъ.`{{cite web}}`: CS1 սպաս․ բազմաթիվ անուններ: authors list (link)
2. ↑  «Не менее трех заложников погибли при атаке боевиков на отель в Мали». ՌԻԱ Նովոստի. 2015 թ․ նոյեմբերի 20.
3. ↑  СМИ сообщили об освобождении всех заложников в Мали
4. ↑  тром 20 ноября на отель Radisson Blu в Бамако напали террористы
**Ժոզեպ** **Մարիա Ֆուստե ի Բլանկ** (կատ.՝ Josep Maria Fusté i Blanch, ), իսպանացի ֆուտբոլիստ, 1964 թվականի Եվրոպայի առաջնության հաղթող։

Կարերիա
-------

Ֆուստեն «Բարսելոնայի» ֆուտբոլային դպրոց է եկել 12 տարեկանում։ Մեծահասակների ֆուտբոլում իր նորամուտն է 1959 թվականին «Կոնդալում»: Ավելի ուշ վարձակալության իրավունքով գտնվել է «Օսասունայում»։ 1962 թվականին վերադարձել է «Բարսելոնա»։ Կատալոնիայի մայրաքաղաքում անցկացրած 10 տարիների ընթացքում Ֆուստեն ոչ մի անգամ չի հաղթել Իսպանիայի առաջնությունում: Սակայն «Բարսայի» հետ նվաճել Է Իսպանիայի երեք գավաթ և չորս անգամ դարձել փոխչեմպիոն։ Բացի այդ, շահել է Տոնավաճառների գավաթը 1966 և 1971 թվականներին: 1972 թվականին Ֆուստեն տեղափոխվել է «Էրկուլես», իսկ մեկ տարի անց ավարտել է կարիերան։

Ազգային հավաքականում նորամուտը նշել է 1964 թվականի մարտի 11-ին Իռլանդիայի դեմ խաղում։ 1964 թվականին Ֆուստեն հաղթել է Եվրոպայի առաջնությունում՝ խաղալով կիսաեզրափակչում և եզրափակչում։ Մասնակցել է նաև 1966 թվականի աշխարհի առաջնությանը։ Այնտեղ խմբային փուլում մեկ խաղ անցկացրել է Գերմանիայի դեմ և դարձել է գոլի հեղինակ, բայց Իսպանիան պարտվել է 1։2 հաշվով:

Ավարտելով կարիերան՝ խաղացել է «Բարսելոնայի» վետերանների թիմում, նաև մարզել է այն:

Մահացել է 2023 թվականի ապրիլի 20-ին Բարսելոնա<յում 82 տարեկանում։

### Թիմային

Իսպանիա **«Բարսելոնա ՖԱ»**
* Իսպանիայի գավաթի գավաթակիր (3)՝ 1962/63, 1967/68, 1970/71
* ՈՒԵՖԱ Եվրոպայի Լիգայի գավաթակիր (2)՝ 1965/66, 1970/71

Իսպանիա Իսպանիայի հավաքական
* Եվրոպայի չեմպիոն (**1**)՝ 1964

Ծանոթագրություններ
------------------

1. ↑  Каталанское имя Josep произносится как *Жозеп* или *Жузеп* как по-каталански, так и по-испански.
2. ↑  Miriam Nadal (2008-10-22). «Los veteranos se imponen en Linyola» (իսպաներեն). fcbarcelona.com. Արխիվացված է օրիգինալից 2010-11-24-ին. Վերցված է 2013-01-03-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. ↑  «Death of Josep Maria Fusté, FC Barcelona legend of the sixties». *www.fcbarcelona.com* (անգլերեն). Արխիվացված օրիգինալից 2023-06-01-ին. Վերցված է 2023-04-20-ին.

Արտաքին հղումներ
----------------

* Профиль на BDFutbol(անգլ.)
* Профиль на futbol.sportec.es(իսպ.)
* Վիճակագրությունը *National Football Teams* կայքում(անգլ.)

* ՖԱ Բարսելոնայի արխիվ(իսպ.)
* Профиль на официальном сайте ФК Барселоны
* Վիճակագրություն *FIFA*-ի կայքում(անգլ.)
**Փափուկները ընդդեմ Ատամնավորների** (անգլ.՝ The Outback), ռեժիսոր Կյունգ Հո Լիի` Հարավային Կորեայի և ԱՄՆ-ի համատեղ անիմացիոն նախագիծ է` ըստ Սքոթ Քլիվենջերի, Քրիս Դենկի և Թիմոթի Ուեյն Պետերնելիի սցենարի։ Մուլտֆիլմը թողարկվել է 2012 թվականի հոկտեմբերի 25-ին։

Սյուժե
------

Այս մուլտֆիլմը Ջոնիի` մի միայնակ սպիտակ կոալայի մասին է, որն ապրում էր Ավստրալիայի ետնախորշերում։ Ջոնին հանդիպում է մի խումբ կենդանիների, որոնց ահաբեկում է Կրոկոդուլ կոկորդիլոսն` իր հանցախմբի հետ։ Ջոնին որոշում է օգնել նրանց։ Նրա նոր ընկերներն ամբողջ սրտով հավատում են, որ Ջոնին կկարողանա պաշտպանել նրանց չարագործներից։ Բայց մի անգամ կոկորդիլոսի բանդան առևանգում է Ջոնիի ընկերուհուն, և Ջոնին որոշում է նրանց հետևից գնալ Ջունգլի, որպեսզի փրկի նրան և վերջ դնի կոկորդիլոսին ու նրա հանցախմբին։

Մուլտֆիլմում հղումներ կան մի շարք հայտնի մուլտֆիլմերին, ինչպիսիք են «Սուպերմենը», «Սարդ-մարդը», «Հարրի Փոթերը», «Սպարտան»։

Հնչում է Men At Work ավստրալիական խմբի «Down Under» հայտնի երգը։

Ընդունելություն
---------------

Ֆիլմը Գվատեմալայի կինոթատրոններում հավաքել է 4.6 միլիոն գվատեմալական քուետզալ։

Դերերը հնչյունավորել են
-----------------------

| Դերասան | Դեր |
| --- | --- |
| Ռոբ Շնայդեր | Ջոնի  Ջոնի  |
| Ջեննի Պոլաս | Շառլոտա  Շառլոտա  |
| Իվոն Ստրախովսկի | Միրանդա  Միրանդա  |
| Չարլի Բյուլի | Լոկի  Լոկի  |
| Ալան Կամինգ | Աստված  Աստված  |
| Թիմ Քարի | Blacktooth  Blacktooth  |
| Քրիս Էջերլի | Բորիս  Բորիս  |
| Բրետ ՄքՔենզի | Հեմիշ  Հեմիշ  |

Ծանոթագրություններ
------------------

1. 1 2  Internet Movie Database — 1990.
2. ↑  «Weekly box office 19/05/2014 - 25/05/2014». *english.entgroup.cn*. Արխիվացված է օրիգինալից 2014 թ․ հունիսի 17-ին. Վերցված է 2014 թ․ հունիսի 3-ին.

Արտաքին հղումներ
----------------

* «The Outback»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database · Rotten Tomatoes |

 |
**Նումանջի ազգային պարկ** (անգլ.՝ Namadgi National Park)՝ գտնվում է Ավստրալիական մայրաքաղաքային տարածքի հարավարևմտյան մասում։ Պարկը սահմանակցում է Կոսցյուշկո ազգային պարկին, որը գտնվում է Նոր Հարավային Ուելսում։

Նումանջի պարկը Կանբեռայից 40 կմ հարավ-արևմուտք է, ընդհանուր մակերեսը 1058 քկմ, որը կազմում է Ավստրալիական մայրաքաղաքային տարածքի մոտավոր 46%:Այն հիմնադրվել է 1984 թվականի նոյեմբերի 7-ին, 2008 թվականին պարկը ընդգրկված է եղել Ազգային ժառանգության ցանկում Ավստրալիական թիվ 11 այլ ազգային պարկերի և արգելավայրերի հետ որոնք գտնվում են Ավստրալիական Ալպերի տարածաշրջանում։
Պարկը պաշտպանում Ավստրալիական Ալպերի հյուսիսիային մասը իր տպավորիչ գրանիտային լեռները։ Պարկի լանդշաֆտը տատանվում է ձյունառատ անտառներից մինչև ալպիական մարգագետիներ։ Բազմազան է նաև կենդեանական աշխարհը, այստեղ հաճախ հանդիպում են արևելյան մոխրագույն կենգուրու, ռոզելի և սև ագռավ, սուլող ագռավ։ Կանբեռայի ջրի օգտագործման 85% ապահովում է պարկի ջրահավաք ավազանը։ Այս ենթալպյան տարածաշրջանում եղանակը տատանվում է ցուրտ ձմեռային գիշերներից մինչև ջերմ ամառան օրերի, որը կարող է փոփոխվել շատ արագ։ Ձյուն սովորաբար գալիս է ձմռան ընթացքում Բիմբերի և Բրինդաբելլա ագարակների շրջակայքում և պարկի մյուս շրջաներում էլ ձյունը հազվադեպ չէ։ Ամենաբարձր կետը Բիմբերի գագաթն է 1911 մ, որը համարվում է նաև ամենաբարձր կետը Ավստրալիական մայրաքաղաքային տարածքի։

Յանկի Հետ
«Նումանջի» անվանումն առաջացել է տեղի բնիկների անունից, նրանք ապրում էին Կանբեռայից հարավ-արևմուտք շուրջ 21 հազար տարի։ Պարկում շատ են աբորիգենների կողմից ստեղծված տեսարժան վայրերը, բացառություն է կազմում «Յանկի Հետ», որը ստեղծվել է ավելի քան 800 տարի առաջ։ Տարածքը ունի մեծ մշակութային նշանակություն աբորիգենների համար։ 2001 թվակինի ապրիլին տեղական համայնքի ներկայացուցիչները կնքեցին համաձայնություն Ավստրալիական մայրաքաղաքային տարածաշրջանի կառավարության հետ ճանաչելով բնիկների ավանդական կապը տարածքի հետ և իրենց պարտքը նախնիների առաջ լինել պահապաները տարածքի։ Ստեղծվել է համաձայնագիր համատեղ ղեկավարել պարկը։ Առաջինը եվրոպացիներով բնակեցվել է 1830 թվականներից և մաքրել են հովիտը գյուղատնտեսության համար միայն լեռներում են պահպանվել անտառներ։

Ծանոթագրություններ
------------------

1. 1 2 3
2. ↑  Namadgi National Park
3. ↑  «Пересмотренный проект плана управления Национальным парком Намаджи» (PDF). Արխիվացված է օրիգինալից (PDF) 2008 թ․ օգոստոսի 3-ին. Վերցված է 2008 թ․ օգոստոսի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նումանջի ազգային պարկ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | VIAF: 315527723 · WorldCat VIAF: 315527723 |

 |
**Կուրանդա** (անգլ.՝ Kuranda), քաղաք, որը գտնվում է ավստրալիական Քվինսլենդ նահանգի հյուսիս-արևելքում։ Քաղաքի բնակչությունը 2016 թվականի տվյալներով կազմել է 3008 մարդ։ Քաղաքը գտնվում է Մարիբա Շիր կոմսության կազմում, որի բնակչությունը կազմում է 21.557 մարդ (2016 թվականի տվյալներով)։ Մոտակա խոշոր քաղաաք Քերնսն է (գտնվում է 30 կմ դեպի հարավ)։

Շրջանի դիրքը

Աշխարհագրություն
----------------

Կուրանդա քաղաքը գտնվում է Ատերտոն սարահարթի արևելյան ծայրամասում, որտեղ Բերրոն գետը սկսում է կտրուկ վայրէջք։

Քաղաքի արևելյան ծայրամասում գտնվում է հատուկ պաշտպանության տակ գտնվող Կուրանդա և Բերրոն-Գորջ ազգային պարկերը։ Երկու ազգային պարկերն էլ գտնվում են Քվինսլենդի խոնավ արևադարձների գոտում։ Կուրանդայի հարավում է գտնվում Բերրոն-Գորջ անտառային արգելոցը և Formatine Forest արգելոցը։ Քաղաքի կենտրոնի մոտ գտնվում է Ջումրում-Կրիկ արգելոցը, որտեղ պահվում են անհետացման վտանգի տակ գտնվող գորտերի Էնդեմիկ տեսակներ։

Պատմություն
-----------

Մինչև եվրոպացիների գալը Կուրանդայի արևադարձային անտառներում արդեն 10.000 տարի ապրում էին Ջիբուգայցիները։ Եվրոպացիները սկսել են հետազոտել այս հողերը 19-րդ դարում։ Եվրոպացիները Կուրանդայում բնակվել են 1885 թվականին, իսկ երկաթուղային կայարանը Կուրանդայում բացվել է 1915 թվականին։

Փոստատար բաժանմունքները քաղաքում բացվել են 1891 թվականի հունիսի 25-ին։ 1912 և 1913 թվականներին Էրիկ Մոբերգը գլխավորել է արշավախումբը Քվինսլենդում։ Հետազոտությունների ընթացքում հայտնաբերվել են Կուրանդայի բնիկներ։ 

Կուրանդա հյուրանոց, ~1928
1900-ական թվականներին Կուրանդա քաղաքը սկսել է հետաքրքրել զբոսաշրջիկներին։ Զբոսաշրջիկներին հետաքրքրել են արևադարձային անտառները և տեղացի բնիկները։ Այսօր տեղական տնտեսության հիմնական ուղղությունը համարվում է զբոսաշրջությունը։

Բերրոն-Գորջ հիդրոէլեկտրոկայանը կառուցել են քաղաքից ոչ հեռու, 1960 թվականին։

Գրադարանը բացվել է 1996 թվականին և 2015 թվականին հիմնականորեն վերանորոգվել է։

Ծանոթագրություններ
------------------

1. ↑  Kuranda // *QuickStats* — ABS.
2. ↑  «Jumrum Creek Conservation Park: Nature, culture, history» (անգլերեն). Department of National Parks, Recreation, Sport and Racing. Արխիվացված է օրիգինալից 2014 թ․ օգոստոսի 26-ին. Վերցված է 2014 թ․ օգոստոսի 24-ին.
3. ↑  Premier Postal History. «Post Office List» (անգլերեն). Premier Postal Auctions. Արխիվացված է օրիգինալից 2014 թ․ մայիսի 15-ին. Վերցված է 2014 թ․ մայիսի 10-ին.
4. 1 2  *Henry, Rosita* Performing Place, Practising Memories: Aboriginal Australians, Hippies and the State. — Berghahn Books[en], 2012. — С. 6—9. — ISBN 0857455095
5. ↑  «Public Libraries Statistical Bulletin 2016-17» (PDF). *Public Libraries Connect*. Государственная библиотека Квинсленда. 2017-11. էջ 14. Արխիվացված է օրիգինալից (PDF) 2018 թ․ հունվարի 30-ին. Վերցված է 2018 թ․ հունվարի 30-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կուրանդա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Չափորոշչային վերահսկողություն | GND: 1034942433 · LCCN: n00112778 · NKC: ge1207494 · SUDOC: 185600670 · VIAF: 124300916 · WorldCat VIAF: 124300916 |

 |
Ընդհանուր օգտագործման շիկացման լամպ
**Շիկացման լամպ**, էլեկտրական, լույսի աղբյուր՝ դժվարահալ մետաղից (սովորաբար՝ վոլֆրամից) թելիկի կամ պարույրի ձևով պատրաստված ճառագայթիչով, որն էլեկտրական հոսանքով շիկանում է մինչև 2500-3300 K։ Առաջինը պատրաստել է Ա․ Լոդիգինը 1872 թվականին (արտոնագիրն ստացել է 1871թվականին), կատարելագործել է Թ․ Էդիսոնը 1879 թվականին։ Շիկացման լամպը մի անոթ է, որի մեջ տեղավորվում է շիկացող մարմինը։ Փոքր հզորության լամպերում անոթից հեռացնում են օդը (վակուումային լամպ), մյուս լամպերը լցնում են իներտ գազով (երբեմն ավելացնելով հալոգեններ)՝ շիկացող մարմնի ջերմաստիճանի բարձրացման, այսինքն՝ լուսատացքի (լուսատվության) մեծացման համար։ Շիկացման լամպերը դասակարգում են ըստ կիրառության բնագավառի (ընդհանուր լուսավորության լամպ, ցոլալապտեր և այլն), հիմնական կառուցվածքային ձևի և անոթի լուսատեխնիկական հատկությունների (հայելային, ձևավոր, ցրող մակերևույթով լամպեր և այլն), շիկացող մարմնի ձևի (հարթ պարույրով, երկպարույրով լամպեր և այլն)։ Շիկացման լամպերը տարբերվում են նաև ըստ չափերի։ Պատրաստվում են տասնորդական Վ-ից մինչև հարյուրավոր Վ լարումների համար և կարող են ունենալ մինչև մի քանի տասնյակ կՎտ հզորություն։ Շիկացման լամպի ծառայության ժամկետը 5 ժ-ից մինչև 1000 և ավելի ժ է, իսկ լուսատացքը, որ կախված է կառուցվածքից, լարումից, հզորությունից և աշխատանքի տևողությունից, կազմում է 10—35 լմ/Վտ։ Ըստ լուսատացքի շիկացման լամպերը զիջում են լույսի գազապարպման աղբյուրներին, սակայն ավելի հարմար են շահագործման տեսակետից և գործնականում չունեն լարման և հզորության սահմանափակում։

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Շիկացման լամպ** կատեգորիայում։ |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 480)։*  |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 497)։*  |
**Պաղֆուա** (անգլ.՝ Parfois), պորտուգալական կանացի աքսեսուարների ապրանքանիշ։ ներառում է նորաձև պարագաներ՝ պայուսակներ, զարդեր, դրամապանակներ, արևային ակնոցներ, գոտիներ, շարֆեր, ժամացույցներ, մազերի համար նախատեսված աքսեսուարներ և այլն։ Պաղֆուան, որպես նորաձև աքսեսուարների ապրանքանիշ սկսել է գործել 1994թվականին՝ բացելով առաջին վաճառասրահը Պորտուգալիայի Պորտու քաղաքում։ Պաղֆուան այսօր ունի շուրջ 280 վաճառասրահ Ֆրանսիայում, Իսպանիայում, Պորտուգալիայում, Հունգարիայում, Լեհաստանում, Չեխիայում, Ռումինիայում, Լատվիայում, Ուկրանիայում, Ռուսաստանում, Ղազախստանում, Բուլղարիայում, Խորվաթիայում, Բոսնիա և Հերցեգովինայում, Սլովակիայում, Ֆիլիպիններում, Վրաստանում, Կոսովոյում, Սաուդյան Արաբիայում, Արաբական Միացյալ Էմիրություններում, Օմանում Բեհրեյնում, Քուվեյթում, Կատարում, Հորդանանում, Լիբանանում, Սերբիայում, Մակեդոնիայում, Եգիպտոսում, Մարոկկոյում Իռլանդիայում, Անգոլայում և Մոզամբիկում։
Պաղֆուան շարունակում է ընդարձակել իր աշխարհագրությունը, ինչպես օրինակ 2012թ․ բացեց առաջին օնլայն վաճառասրահը, սկսեց վաճառել իր արտադրանքը ավելի քան 20 եվրոպական երկրներում։

Արտադրանք
---------

### Պայուսակներ

Պաղֆուան ունի տարբեր տեսակի պայուսակներ․ ձեռնապայուսակներ, դրամապանակներ և ճամփորդական պայուսակներ, յուրաքանչյուր պայուսակի հավաքածու սովորաբար ներառում է տարբեր չափսեր։

### Աքսեսուարներ

Պաղֆուա աքսեսուարների հավաքածուն իր մեջ ընդգրկում է զարդեր, արևային ակնոցներ, շարֆեր, գոտիներ, գլխարկներ, ձեռնոցներ։

### Կոշիկ

Բացի պայուսակներից և աքսեսուարներից, Պաղֆուա վաճառասրահում կարելի է գտնել նաև կոշիկ՝ այդ թվում բարձրակրունկ, պլատֆորմ, հարթ և ճտքավոր։

### Հագուստ

Պաղֆուան հիմա նաև զբաղվում է հագուստի առևտրով, ինչպիսիք են օրինակ թիկնոցներ, կարճ գործվածքով վերարկուներ, հյուսվածքից կարճ բաճկոններ, վերնազգեստների լայն տեսականի, գործված գամաշներ և կոստյումներ։

Պատկերասրահ
-----------

* Պաղֆուա վաճառասրահը Իսպանիայի Լա Կորունյա քաղաքի «Լուգո» պլազայումՊաղֆուա վաճառասրահը Իսպանիայի Լա Կորունյա քաղաքի «Լուգո» պլազայում
* Իսպանիայի մայրաքաղաք Մադրիդի «Պրեսիադոս» հյուրանոցում գտնվող Պաղֆուա վաճառասրահի ինտերիերըԻսպանիայի մայրաքաղաք Մադրիդի «Պրեսիադոս» հյուրանոցում գտնվող Պաղֆուա վաճառասրահի ինտերիերը
* Պաղֆուա վաճառասրահը Պորտուգալիայի մայրաքաղաք Լիսաբոնի «Էմորեիրաս» առևտրի կենտրոնումՊաղֆուա վաճառասրահը Պորտուգալիայի մայրաքաղաք Լիսաբոնի «Էմորեիրաս» առևտրի կենտրոնում

Ծանոթագրություններ
------------------

1. ↑  «"Retail & Leisure International - Parfois"». Արխիվացված է օրիգինալից 2011 թ․ հուլիսի 17-ին. Վերցված է 2017 թ․ մարտի 29-ին.
2. ↑  "Parfois opens first store in Asia"(չաշխատող հղում)
3. ↑
4. ↑  «www.parfois.com». Արխիվացված է օրիգինալից 2017 թ․ դեկտեմբերի 1-ին. Վերցված է 2017 թ․ մարտի 29-ին.
**«Վալս Բաշիրի հետ»** (եբրայերեն՝ ואלס עם באשיר‎ — *Вальс им Баши́р*)  2008 թվականին նկարահանված անիմացիոն ֆիլմ, պրոդյուսեր և սցենարիստ Արի Ֆոլման։ Ֆիլմի հիմքում ընկած է 1982 թվականի լիբանանյան պատերազմի վետերանի պատմությունը։ Համաշխարհային կինեմատոգրաֆիայի պատմության մեջ հանդիսանում է առաջին մուլտիպլիկացիոն ֆիլմը, որը ներկայացվել է «Օսկար» մրցանակի՝ «Լավագույն օտարալեզու ֆիլմ» անվանակարգում։

Գլխավոր հերոսը Ֆոլմանն է, նա կորցրել է հիշողությունը և փորձում է վերականգնել Սաբրա և Շատիլ փախստականների ճամբարներում տեղի ունեցած կոտորածի պատկերները։

Նախապատմություն
---------------

Փաստավավերագրական ժանրի այս ժապավենը նվիրված է 1980-ական թվականների սկզբներին տեղի ունեցած իրական իրադարձություններին՝ իսրայելական բանակի ռազմական գործողություններին Լիբանանում, Սաբրա և Շատիլ պաղեստինցի փախստականների ճամբարներում տեղի ունեցած կոտորածներին, ինչն իրականացրել էին լիբանանյան աջակողմյան շարժման ջոկատները՝ ֆալանգիստները։

Սյուժե
------

Ֆիլմը նկարահանվել է իրական պատմության հիման վրա։

2006 թվականին Արի Ֆոլմանը, որը 1982 թվականին Իսրայելի բանակում հետևակի զինվոր է եղել, հանդիպում է իր բանակային ըներոջը։ Ընկերը նրան պատմում է իր մղձավանջային երազների մասին՝ կապված 1982 թվականին լիբանանյան պատերազմի ժամանակ իր ծառայության ընթացքի հետ։ Ֆոլմանը զարմանում է, որ ինքն այդ ժամանակահատվածի մասին ոչինչ չի հիշում։ Նրա հիշողություններում այդ պատերազմից միայն մի դրվագ է պատկերվում․ ինքն իր ընկերների հետ Բեյրութում զենքերով գիշերով լողում են ծովում, իսկ գիշերը բոցավառվում է լույսերով։ Ֆոլմանը հանդիպում է երկրորդ ընկերոջ հետ, վերջինս նրան խորհուրդ է տալիս զրուցել մարդկանց հետ, ովքեր այդ ժամանակ Բեյրութում են եղել, որպեսզի հասկանա, թե իրականում ինչ է տեղի ունեցել այդ օրը։ Դրանից հետո Ֆոլմանը հանդիպում է ծանոթների, հոգեբանի, ինչպես նաև լրահաղորդ Ռոն Բեն Իշայի հետ։

Մրցանակներ
----------

* «Ոսկե գլոբուս» մրցանակ՝ լավագույն օտարալեզու ֆիլմի համար

Ծանոթագրություններ
------------------

1. ↑
2. ↑  filmportal.de — 2005.
3. 1 2 3 4 5

Արտաքին հղումներ
----------------

* Сайт фильма Արխիվացված 2008-05-17 Wayback Machine
* Интервью с Ари Фольманом
* *Лариса Малюкова.* Методом «эклера» // *Искусство кино*. — 2008. — № 7.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Filmportal · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | GND: 7703490-9 · SUDOC: 181557223 · VIAF: 176096494 · WorldCat VIAF: 176096494 |

 |
**Վան ռազմագործողություն**, Հայաստանի ազատագրության հայ գաղտնի բանակի անդամների կողմից Փարիզում իրականացված ռազմագործողություն։

Գործողություն
-------------

Եղիա Քեշիշյանի գնդակահարությունից 7 օր հետո ստեղծվում է Եղիա Քեշիշյան անունով մահապարտների ջոկատ։ 1981 թվականի սեպտեմբերի 24-ին չորս հայ երիտասարդներ՝ Վազգեն Սիսլյանը, Արամ Պասմաճյանը, Հակոբ Ջուլֆայանը և Գևորգ Կյուզելյանը, գրավել են Փարիզի թուրքական դեսպանատունը՝ 15 ժամ այնտեղ պահելով ավելի քան 50 պատանդներ։

ՀԱՀԳԲ-ի հայտարարությունը
------------------------

«Վան» գործողության ժամանակ ՀԱՀԳԲ-ի հիմնական պահանջներն էին՝

* Անմիջապես ազատ արձակել և Փարիզի օդանավակայան ուղարկել թուրքական բանտերի մեջ փակված Հայր Մանվել Երկաթյանին և պատվելի Հրանդ Կյուզելյանին, որոնք մշակութային և ընկերական ծառայություններ են մատուցել Թուրքիայում ապրող հայերին։
* Անմիջապես ազատ արձակել և Փարիզի օդանավակայան ուղարկել քաղաքական պատճառներով թուրքական բանտերում հայտնված բոլոր հայ բանտարկյալներին։
* Պաշտոնական երաշխիքներ տալ, որոնք պիտի ապահովեն թե’ հայկական բռնագրաված հողերում, թե’ թուրքական մեծ քաղաքներում ապրող հայության իրավունքը, առանց որևէ կաշկանդումի արտահայտելու և զարգացնելու իրենց ազգային, մշակութային և կրոնական ավանդույթները։
* Պաշտոնական երաշխիքներ տալ, որ միջազգային կազմակերպություններին թույլ պիտի տրվի մշտական հսկողության տակ առնել բռնագրաված հողերից ներս գտնվող հայկական մշակութային կոթողները։
* Անմիջապես ազատ արձակել քաղաքական պատճառներով թուրքական բանտերում հայտնված 5 թուրք և 5 քուրդ հեղափոխական մարտիկներին։

Դատ
---

Դատը տեղի ունեցավ Փարիզում։ Դատին մասնակցում էին Ֆրանսիական դիմադրության հերոս Միսաք Մանուշյանի այրին՝ Մելինե Մանուշյանը և հայտնի երգչուհի Լիզ Սարյանը։ «Մեղադրյալներ, ոտքի՛» բառերից հետո ոտքի են կանգնում դատարանում գտնվող բոլոր հայերը։ 1986 թվականին գործողության մասնակիցներից երեքին ազատ են արձակում, իսկ Արամ Պասմաճյանն ինքնասպան է լիում բանտում։

Հետևանքներ
----------

Բանտարկության վերջին տարում Արամ Պասմաճյանը բանտախցում կախեց իրեն, չնայած մինչ այդ երկու անգամ ընկերները կանխել էին նրա նման փորձերը։ Այժմ նա հանգչում է Պեր Լաշեզի գերեզմանոցում՝ Անդրանիկ Օզանյանի մահարձանից ոչ հեռու։ Վազգեն Սիսլյանն ամուսնացավ, ընտանիք կազմեց։ Հակոբ Ջուլֆայանը գաղտնի ոստիկանության մշտական հսկողությունից ձերբազատվելու համար բնակություն հաստատեց Կանադայում, բայց տասներկու տարի անց Կանադայի կառավարությունը բացահայտեց նրա «ահաբեկչական» անցյալը և դուրս վտարեց ընտանիքով հանդերձ։ Նա եկավ Հայաստան։ Գևորգ Գյուզելյանը կազմավորեց «Մեծ Մուրադ» ջոկատն ու մասնակցեց Արցախի ազգային-ազատագրական պատերազմին։ Այժմ նա ապրում է ԱՄՆ-ում։

Աղբյուրներ
----------

* The New York Times. September 25, 1981 (անգլ.)
**Քերսթին Շթեգեման** (սեպտեմբերի 29, 1977(1977-09-29), Ռայնե, Շտեյնֆուրտ, Մյունստեր, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի նախկին ֆուտբոլիստ, ով հանդես է գալիս պաշտպանի և կիսապաշտպանի դիրքում։ Աշխարհի կրկնակի չեմպիոն (2003, 2007), Եվրոպայի եռակի չեմպիոն (2001, 2005, 2009), ամառային Օլիմպիական խաղերի եռակի բրոնզե մեդալակիր (2000, 2004, 2008)։

Կարիերա
-------

### Ակումբային

Կերստին Շտեգեմանն իր պրոֆեսիոնալ կարիերան սկսել է 15 տարեկանում Բունդեսլիգայում հանդես եկող «Այնտրախտ» (Ռայնե) ֆուտբոլային ակումբի կազմում։ Պրոֆեսիոնալ կարիերայի ընթացքում խաղացել է վեց տարբեր ակումբներում, այդ թվում՝ «Դույսբուրգ 2001», «Ֆլաշհայմ-Հիլլենում», «Վատտենշայդում», «Գերֆորդերում» և «Գյուտերսլո 2009»։ Առավել մեծ հաջողությունների է հասել 2001-2007 թվականներին Ռայնեի "Հայկեի" կազմում ելույթների ժամանակ։ Այդ ընթացքում Շտեգեմանը ակումբի կազմում դարձել Է Գերմանիայի չեմպիոն 1999/00 մրցաշրջանում և Գերմանիայի գավաթակիր 1999/00 և 2002/03 մրցաշրջանում։

### Ազգային հավաքականում

Հիմնական հավաքականի կազմում նորամուտը նշել է 1995 թվականի ապրիլի 13-ին Լեհաստանի դեմ խաղում։  Ամուր մնաց որպես Գերմանիայի հավաքականի հիմնական խաղացող։ Նվաճել է աշխարհի չեմպիոնի տիտղոսներ (2003, 2007), Եվրոպայի առաջնություն (2001, 2005, 2009), Օլիմպիական խաղերի բրոնզե մեդալակիր (2000, 2004, 2008)։ Ներկայումս Բիրգիտ Պրինցից հետո Գերմանիայի կանանց հավաքականի երկրորդ խաղացողն է խաղերի քանակով։ Ազգային հավաքականի կազմում վերջին հանդիպումն անցկացրել է 2009 թվականի օգոստոսի 30-ին։

Ձեռքբերումներ
-------------

### Ակումբային

* Գերմանիայի առաջնություն. հաղթող (1) 1999/00
* Գերմանիայի գավաթ. հաղթող (2) 1999/00, 2002/03

### Ազգային հավաքականում

* Աշխարհի առաջնություն. հաղթող (2) 2003, 2007
* Եվրոպայի առաջնություն. հաղթող (3) 2001, 2005, 2009Օլիմպիական խաղեր. բրոնզե մեդալակիր (3) 2000, 2004, 2008

### Անհատական

* Արծաթե դափնու տերև

Ծանոթագրություններ
------------------

1. 1 2 3  Soccerdonna (գերմ.) — 2010.
2. 1 2 3  «Nationalspielerin Kerstin Stegemann». Արխիվացված օրիգինալից 2014 թ․ օգոստոսի 14-ին. Վերցված է 2014 թ․ հուլիսի 31-ին.
3. ↑  «MOST-CAPPED PLAYERS». Արխիվացված օրիգինալից 2012 թ․ սեպտեմբերի 27-ին. Վերցված է 2014 թ․ հուլիսի 31-ին.
4. ↑  «Silbernes Lorbeerblatt für Krahn und Stegemann». Արխիվացված օրիգինալից 2014 թ․ օգոստոսի 11-ին. Վերցված է 2014 թ․ հուլիսի 31-ին.

Առտաքին հղումներ
----------------

* Վիճակագրություն *FIFA*-ի կայքում(անգլ.)
* Профиль Керстин Штегеман на сайте Немецкого футбольного союзаԱրխիվացված 2014-08-14 Wayback Machine
* Stegemann: Die beinharte "Weltklasse"Արխիվացված 2014-08-08 Wayback Machine